text: Droit après ce I seul petit
   Que Marcadigas ot ce dit,
   Orent leur anemi torné
   Les dos, comme desbareté,
   Et s'en aloient qui ains ains.
   Lors veïssiez parmi ces plains,
   Et parmi mons et parmi vaus,
   Grans pourrieres et grans enchaus.
   Trestous li chans estoit jonchiez
   De mors, de navrez, de bleciez,
   De nés coupez, de chiés, de mains.
   Jambes, piez, bras n'i ot pas mains.
   Tant en gisoit de tous costés
   PageV01P039
   Que ce fust à veöir pités.
   Tant y ot de mors et de pris,
   Que n'i saroie metre pris
   Ne somme ; tant en y avoit,
   Que chascuns s’en esmerveilloit.
   Tant avoit li enchaus duré
   Que il estoit près k’à vespré.
  